stanford-oval/wikipedia huggingface dataset:
มหาวิทยาลัยราชภัฏรำไพพรรณี

| --- | --- |
Rambhai Barni Rajabhat university
ตราพระราชลัญจกร สัญลักษณ์ประจำมหาวิทยาลัย
ชื่อเดิม: สถาบันราชภัฏรำไพพรรณี
ชื่อย่อ: มรรพ. / RBRU
คติพจน์: มหาวิทยาลัยในวัง คลังแห่งความรู้ สู่การพัฒนาท้องถิ่นอย่างยั่งยืน
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  15 ดูในบทความ  หน่วยงานสนับสนุน  14 ดูในบทความ 
งบประมาณ: 516,915,900 บาท (พ.ศ. 2568)
นายกสภาฯ: พลเอก วุฒินันท์ ลีลายุทธ
อธิการบดี: ผู้ช่วยศาสตราจารย์ ไวกูณฑ์ ทองอร่าม
อาจารย์: 409 คน (พ.ศ. 2567)
บุคลากรทั้งหมด: 843 คน (พ.ศ. 2567)
ผู้ศึกษา: 7,486 คน (พ.ศ. 2566)
ที่ตั้ง: 41 หมู่ 5 ตำบลท่าช้าง อำเภอเมืองจันทบุรี จังหวัดจันทบุรี 22000
เพลง: สถาบันวิไลรำไพพรรณี
ต้นไม้: ชัยพฤกษ์
สี: ████ สีเขียว สีชมพู
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏรำไพพรรณี (อังกฤษ: Rambhai Barni Rajabhat University) เป็นสถาบันอุดมศึกษาสังกัดกระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่เลขที่ 41 หมู่ที่ 5 ตำบลท่าช้าง อำเภอเมืองจันทบุรี จังหวัดจันทบุรี อยู่ห่างจากตัวเมืองจันทบุรี 6 กิโลเมตร บริเวณสามแยกเขาไร่ยา ด้านหนึ่งของมหาวิทยาลัยติดกับถนนรักศักดิ์ชมูล อีกด้านหนึ่งติดกับถนนสุขุมวิท มีเนื้อที่ 720 ไร่ 3 งาน
ประวัติ

มหาวิทยาลัยราชภัฏรำไพพรรณี ประกาศจัดตั้งครั้งแรกเป็น “วิทยาลัยครูจันทบุรี” เมื่อวันที่ 15 มิถุนายน 2515 ณ บริเวณวังสวนบ้านแก้ว อันเคยเป็นที่ประทับของสมเด็จพระนางเจ้ารำไพพรรณี พระบรมราชินีในรัชกาลที่ 7 ซึ่งพระราชทานให้กระทรวงศึกษาธิการ ตั้งเป็นวิทยาลัยครูจันทบุรี และได้รับพระราชทานตราศักดิเดชน์ ซึ่งเป็นตราประจำพระองค์พระบาทสมเด็จพระปกเกล้าเจ้าอยู่หัว เป็นตราประจำวิทยาลัย
ต่อมาเมื่อ เดือนมีนาคม พ.ศ. 2528 ได้รับพระบรมราชานุญาตให้อัญเชิญพระนามาภิไธยของสมเด็จพระนางเจ้ารำไพพรรณี พระบรมราชินี เป็นนามของวิทยาลัย ว่า “วิทยาลัยรำไพพรรณี”
เมื่อวันที่ 21 มิถุนายน พ.ศ. 2533 สมเด็จพระญาณสังวร สมเด็จพระสังฆราช สกลมหาสังฆปรินายก ได้พระราชทานคติธรรมประจำวิทยาลัยรำไพพรรณีว่า “ปณฺฑิโต นิปุณํ สํวิเธติ” แปลว่า “บัณฑิตย่อมฉลาดจัดการ”
เมื่อวันที่ 14 กุมภาพันธ์ พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานชื่อให้เป็น “สถาบันราชภัฏรำไพพรรณี”
เมื่อวันที่ 15 มิถุนายน พ.ศ. 2547 ได้เปลี่ยนเป็น “มหาวิทยาลัยราชภัฏรำไพพรรณี” ตามประกาศพระราชบัญญัติมหาวิทยาลัยราชภัฏ
สัญลักษณ์ประจำมหาวิทยาลัย > ปรัชญามหาวิทยาลัย

เป็นสถาบันอุดมศึกษาเพื่อการพัฒนาท้องถิ่น
สัญลักษณ์ประจำมหาวิทยาลัย > ค่านิยมของมหาวิทยาลัย

"ผลงานสัมฤทธิ์ มีจิตสาธารณะ"ความหมายตามภาษาอังกฤษ "APM" (Achievement-Public Mind)
A  :  Achievement งานมีผลสัมฤทธิ์
P  :  Public จิตสาธารณะ
M  :   Mind เสียสละ ซื่อสัตย์ มีคุณธรรม
สัญลักษณ์ประจำมหาวิทยาลัย > คติธรรมประจำมหาวิทยาลัย

ปณฺฑิโต นิปุณํ สํวิเธติ  แปลว่า  “ บัณฑิตย่อมฉลาดจัดการ”
สัญลักษณ์ประจำมหาวิทยาลัย > ตราประจำมหาวิทยาลัยราชภัฏ

ตรามหาวิทยาลัย เป็นรูปวงรีสองวงล้อมตราพระราชลัญจกรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่พระราชทานให้แก่มหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "มหาวิทยาลัยราชภัฏรำไพพรรณี" ด้านล่างเป็นอักษรภาษาอังกฤษเขียนว่า "RAMBHAI BARNI RAJABHAT UNIVERSITY"
สัญลักษณ์ประจำมหาวิทยาลัย > สีประจำมหาวิทยาลัย

สีประจำมหาวิทยาลัยราชภัฎรำไพพรรณี ได้แก่ สีชมพู-เขียว
สีเขียว หมายถึง ความเจริญงอกงามและเป็นสีประจำวันพุธ ซึ่งเป็นวันพระราชสมภพของพระบาทสมเด็จพระปกเกล้าเจ้าอยู่หัว รัชกาลที่ 7
สีชมพู หมายถึง ความเมตตากรุณา สุภาพอ่อนโยน นับเป็นคุณธรรมสำคัญของผู้เป็นครูและเป็นสีประจำวันอังคาร ซึ่งเป็นวันพระราชสมภพ ของสมเด็จพระนางเจ้ารำไพพรรณี พระบรมราชินีในรัชกาลที่ 7
สัญลักษณ์ประจำมหาวิทยาลัย > ดอกไม้ประจำสถาบัน

ดอกไม้ประจำสถาบัน คือ ดอกชัยพฤกษ์
คณะ

คณะครุศาสตร์
คณะวิทยาศาสตร์และเทคโนโลยี
คณะวิทยาการจัดการ
คณะมนุษยศาสตร์และสังคมศาสตร์ เก็บถาวร 2017-02-20 ที่ เวย์แบ็กแมชชีน
คณะเทคโนโลยีการเกษตร
คณะเทคโนโลยีอุตสาหกรรม
คณะนิติศาสตร์
คณะวิทยาการคอมพิวเตอร์และเทคโนโลยีสารสนเทศ
คณะอัญมณีศาสตร์และประยุกต์ศิลป์ เก็บถาวร 2016-09-23 ที่ เวย์แบ็กแมชชีน
คณะนิเทศศาสตร์
คณะพยาบาลศาสตร์
คณะสหเวชศาสตร์ (โครงการจัดตั้ง)67
คณะสัตวแพทยศาสตร์ (โครงการจัดตั้ง)67
คณะศิลปกรรรมประยุกต์และการออกแบบ (โครงการจัดตั้ง)67
คณะเภสัชศาสตร์ (โครงการจัดตั้ง)67
สถาบัน/ศูนย์และหน่วยงานในมหาวิทยาลัย

สถาบันวิจัยและพัฒนา
สำนักวิทยบริการและเทคโนโลยีสารสนเทศ เก็บถาวร 2010-02-12 ที่ เวย์แบ็กแมชชีน
ศูนย์เทคโนโลยีสารสนเทศ[ลิงก์เสีย]
หอสมุดกลาง เก็บถาวร 2009-05-06 ที่ เวย์แบ็กแมชชีน
เทคโนโลยีการศึกษา เก็บถาวร 2016-10-28 ที่ เวย์แบ็กแมชชีน
สำนักศิลปวัฒนธรรมและพัฒนาชุมชน [ลิงก์เสีย]
ศูนย์พัฒนาความเข้มแข็งของชุมชนและท้องถิ่น เก็บถาวร 2012-01-14 ที่ เวย์แบ็กแมชชีน
สำนักงานอธิการบดี
กองกลาง
กองพัฒนานักศึกษา เก็บถาวร 2010-02-02 ที่ เวย์แบ็กแมชชีน
กองบริการการศึกษา เก็บถาวร 2016-11-25 ที่ เวย์แบ็กแมชชีน
กองนโยบายและแผน[ลิงก์เสีย]
บัณฑิตวิทยาลัย เก็บถาวร 2011-07-09 ที่ เวย์แบ็กแมชชีน
ศูนย์สหกิจศึกษาและพัฒนาอาชีพ
แหล่งข้อมูลอื่น

มหาวิทยาลัยราชภัฏรำไพพรรณี
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
ตราศักดิเดชน์ พระสัญลักษณ์ประจำพระองค์พระบาทสมเด็จพระปกเกล้าเจ้าอยู่หัว เคยใช้เป็นสัญลักษณ์ของวิทยาลัยครูจันทบุรี
มหาวิทยาลัยแห่งชาติเจิ้งจื้อ

24°59′13.17″N 121°34′30.80″E﻿ / ﻿24.9869917°N 121.5752222°E﻿ / 24.9869917; 121.5752222
| --- | --- |
國立政治大學

คติพจน์: 親愛精誠 (ความไว้วางใจซึ่งกันและกัน)
ประเภท: รัฐ
สถาปนา: ค.ศ. 1927 ในชื่อ เซ็นทรัลปาร์ตี้แอฟแฟร์สคูล
อธิการบดีมหาวิทยาลัย: Edward H. Chow
อาจารย์: 613 ท่าน (เต็มเวลา)
ปริญญาตรี: 9,536 คน
บัณฑิตศึกษา: 5,404 คน
ที่ตั้ง: กรุงไทเป,  ไต้หวัน (ROC)
วิทยาเขต: ย่านชานเมือง, 1.0076 กม.²
เว็บไซต์: (中文) (en)
มหาวิทยาลัยแห่งชาติเจิ้งจื้อ
มหาวิทยาลัยแห่งชาติเจิ้งจื้อ (จีน: 國立政治大學; อังกฤษ: National Chengchi University, National University of Governance; อักษรย่อ: NCCU) เป็นมหาวิทยาลัยของรัฐที่มีชื่อเสียง ตั้งอยู่ที่มณฑลเวินซาน กรุงไทเป ประเทศไต้หวัน มหาวิทยาลัยนี้เป็นที่รู้จักกันดีในความเข้มข้นของหลักสูตรสังคมศาสตร์, กฎหมาย, พาณิชย์, การสื่อสาร, ศิลปศาสตร์ และบริหารธุรกิจมหาบัณฑิต
ประวัติ

ก่อตั้งขึ้นใน ค.ศ. 1927 ในหนานจิง ประเทศจีน ในชื่อก๊กมินตั๋งเซ็นทรัลปาร์ตี้แอฟแฟร์สคูล ใน ค.ศ. 1929 ได้เปลี่ยนชื่อเป็นเซ็นทรัลโพลิติคอลสคูล หลังจาก "การกรีธาทัพขึ้นเหนือ" ชนะนักชาตินิยมในประเทศจีนแผ่นดินใหญ่ ใน ค.ศ. 1946 มหาวิทยาลัยแห่งชาติเจิ้งจื้อได้ก่อตั้งขึ้นอย่างเป็นทางการ ชี้ถึงการสิ้นสุดสงครามจีน-ญี่ปุ่นครั้งที่สอง เมื่อพรรคก๊กมินตั๋งสูญเสียอำนาจการควบคุมจีนแผ่นดินใหญ่ใน ค.ศ. 1949 กิจกรรมของทางมหาวิทยาลัยก็ได้ถูกระงับ มหาวิทยาลัยได้เปิดอีกครั้งที่กรุงไทเปใน ค.ศ. 1954 เพื่อตอบสนองความต้องการทางด้านการศึกษาระดับอุดมศึกษาในไต้หวัน ในช่วงแรก ได้ทำการเฉพาะผู้สำเร็จการศึกษา แต่ใน ค.ศ. 1955 ได้มีการสร้างหลักสูตรระดับปริญญาตรีขึ้นมา ใน ค.ศ. 1964 หยาง ปี้ลี่ (楊必立) ได้ริเริ่มการศึกษาภาษาจีนหลักสูตรบริหารธุรกิจมหาบัณฑิตขึ้น
ศิษย์เก่าที่มีชื่อเสียง

หลิน อีเฉิน (林依晨) นักร้องนักแสดง
แหล่งข้อมูลอื่น

เว็บไซต์ทางการ(อังกฤษ)
มหาวิทยาลัยแห่งชาติเจิ้งจื้อ ที่เฟซบุ๊ก
มหาวิทยาลัยแห่งชาติเจิ้งจื้อ ที่ซินล่างเวย์ปั๋ว (ในภาษาจีน)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย  ออสเตรเลีย 
อื่น ๆ:  IdRef
มอนโซไนท์

หินมอนโซไนท์ (อังกฤษ: Monzonite)  เป็นชื่อที่ใช้เรียก หินอัคนีบาดาล ที่มีผลึกขนาดใหญ่  มีสีขาว-เทา  และมีปริมาณของ แร่อัลคาไลน์ เฟลด์สปาร์ พอๆกับ แร่แพลจจิโอเครส เฟลด์สปาร์ (plagioclase feldspar) โดยในหินมอนโซไนท์จะพบปริมาณของแร่ควอร์ทซ์  อยู่ระหว่าง 0-5%  และปริมาณแร่สีเข้ม (mafic mineral) อยู่ระหว่าง 10-25%
คุณลักษณะของหินมอนโซไนท์ จะอยู่ก้ำกึ่งระหว่าง หินซายีไนท์ (syenite) กับ หินไดโอไรท์ (diorite) โดยหินมอนโซไนท์จะเทียบเท่ากับหินอัคนีภูเขาไฟ  คือ หินลาไทท์ (latite) หรือ เทรชี่แอนดีไซท์ (trachyandesite)
มอนเตเนโกร (แก้ความกำกวม)

มอนเตเนโกร (อังกฤษ: Montenegro) อาจหมายถึง
สาธารณรัฐมอนเตเนโกร ประเทศทางตะวันออกเฉียงใต้ของทวีปยุโรป
มอนเตเนโกร เทศบาลในเขตจังหวัดกินดีโอ (Quindío) ประเทศโคลอมเบีย
มอนเตเนกรู เมืองในรัฐรีโอกรันดีโดซูล (Rio Grande do Sul) ประเทศบราซิล
มหาวิทยาลัยโรเจอร์ วิลเลียมส์

| --- | --- |
Roger Williams University
คติพจน์: Magna Est Veritas
ประเภท: มหาวิทยาลัยเอกชน
สถาปนา: 1956; 68 ปีที่แล้ว (1956)
สังกัดการศึกษา: ไม่มีสังกัดทางศาสนา
สังกัดวิชาการ: Space-grant
ทุนทรัพย์: $80.4 ล้าน (2020)
อธิการบดีมหาวิทยาลัย: Ioannis Miaoulis
อาจารย์: 489
เจ้าหน้าที่: 165 (เต็มเวลา ณ ปี 2011) พนักงานทั้งหมด 3,578 คน (ณ ปี 2014)
ผู้ศึกษา: 4,416 ปริญญาตรี, 741 บัณฑิตศึกษา
ที่ตั้ง: บริสโทล, รัฐโรดไอแลนด์, สหรัฐ 41°38′58″N 71°15′38″W﻿ / ﻿41.64944°N 71.26056°W﻿ / 41.64944; -71.26056
วิทยาเขต: Suburban, 140 waterfront acres
สี: น้ำเงินเข้ม ทอง และขาว      
ฉายา: เหยี่ยว
เว็บไซต์: rwu.edu
มหาวิทยาลัยโรเจอร์ วิลเลียมส์ (อังกฤษ: Roger Williams university) หรือเรียกย่อๆ ว่า RWU คือ มหาวิทยาลัยทางด้านศิลปศาสตร์ของอเมริกา (liberal arts university) ตั้งอยู่บนพื้นที่ 140 เอเคอร์ (0.57 ตารางกิโลเมตร ในเมืองบริสโทล (Bristol) รัฐโรดไอแลนด์ เหนืออ่าว Mt. Hope มหาวิทยาลัยก่อตั้งใน ค.ศ. 1956 และถูกตั้งชื่อตามนักเทววิทยา และผู้ร่วมก่อตั้งรัฐโรดไอแลนด์ นามว่า โรเจอร์ วิลเลียมส์
ประวัติ

การดำเนินงานของมหาวิทยาลัยเริ่มขึ้นเมื่อ ค.ศ. 1919 เมื่อมหาวิทยาลัยนอร์ทอิสเทิร์น เมืองบอสตัน รัฐแมสซาชูเซตส์ เปิดสาขาวิทยาเขตในอาคารวายเอ็มซีเอ เมืองพรอวิเดนซ์ รัฐโรดไอแลนด์ ใน ค.ศ. 1940 คณะกรรมการวายเอ็มซีเอได้ควบคุมโรงเรียนและสถาบันวายเอ็มซีเอ โดยอนุญาตให้เปิดสอนใน ค.ศ. 1948 และใน ค.ศ. 1956 สถาบันได้รับใบอนุญาตจากรัฐและอนุญาตให้ใช้ชื่อว่า "วิทยาลัยจูเนียร์โรเจอร์ วิลเลียมส์" (Roger Williams Junior College) ระหว่างทศวรรษ 1960 วิทยาลัยโรเจอร์ วิลเลียมส์เริ่มการสอนระดับปริญญาตรี และต้องการขยายวิทยาเขตให้ใหญ่ขึ้น ทางวิทยาลัยซื้อที่ดิน 80 เอเคอร์ ริมทะเล และย้ายวิทยาเขตหลักไปยังเมืองบริสโทลใน ค.ศ. 1969 (ต่อมามีการขยายวิทยาเขต สาขาเมืองพรอวิเดนซ์) ใน ค.ศ. 1989 อธิการบดีคนใหม่ ดร. นาตาล เอ ซิคูโร (Dr. Natale A. Sicuro) เริ่มแผนโรเจอร์ วิลเลียมส์ในทศวรรษ 1990 และเป็นผู้ก่อตั้งคณะนิติศาสตร์ และใน ค.ศ. 1992 ให้มีการเปลี่ยนชื่อใหม่เป็น "มหาวิทยาลัยโรเจอร์ วิลเลียมส์" มหาวิทยาลัยโรเจอร์ วิลเลียมส์หรือ RWU เฉลิมฉลองการก่อตั้งครบรอบ 50 ปี ใน ค.ศ. 2006
ดูเพิ่ม

เว็บไซต์มหาวิทยาลัยโรเจอร์ วิลเลียมส์
มหาวิทยาลัยโรเจอร์ วิลเลียมส์ นิตรสารฟอร์บ
สมุดภาพ

หอนาฬิกา อาคารห้องสมุดมหาวิทยาลัย
คณะวิศวกรรมศาสตร์
ห้องสมุดมหาวิทยาลัย
คณะธุรกิจกาเบรียล
มอนสเตอร์ฮันเตอร์ (ภาพยนตร์)

| มอนสเตอร์ฮันเตอร์ |
| --- | --- |
ใบปิดภาพยนตร์
กำกับ: พอล ดับเบิลยู. เอส. แอนเดอร์สัน
บทภาพยนตร์: พอล ดับเบิลยู. เอส. แอนเดอร์สัน
สร้างจาก: Monster Hunter โดย แคปคอม
อำนวยการสร้าง:   เจเรมี โบลต์  พอล ดับเบิลยู. เอส. แอนเดอร์สัน  เดนนิส เบราร์ดี  โรเบิร์ต คัลเซอร์  มาร์ติน มอซโควิคซ์ 
นักแสดงนำ:   มิลลา โยโววิช  ทัชชกร ยีรัมย์  ทิป "ที.ไอ." แฮร์ริส  มีแกน กู้ด  ดีเอโก้ โบเนต้า  จอช เฮลแมน  จิน อู-ยอง  รอน เพิร์ลแมน 
กำกับภาพ: เกล็น แม็คเฟอร์สัน
ดนตรีประกอบ: พอล ฮาสลิงเจอร์
บริษัทผู้สร้าง:   Screen Gems  Constantin Film  Tencent Pictures  Impact Pictures  Toho  
ผู้จัดจำหน่าย:   Sony Pictures Releasing (ทั่วโลก)  Constantin Film Verleih (เยอรมนี)  Huaxia Film Distribution (จีน)  Toho-Towa (ญี่ปุ่น) 
วันฉาย:   3 ธันวาคม ค.ศ. 2020 (2020-12-03) (ออสเตรเลีย, เยอรมนี และเนเธอร์แลนด์)  25 ธันวาคม ค.ศ. 2020 (2020-12-25) (สหรัฐ) 
ประเทศ:   แคนาดา  จีน  เยอรมนี  ญี่ปุ่น  สหราชอาณาจักร  สหรัฐ 
ภาษา: อังกฤษ
ทุนสร้าง: $60 ล้าน
มอนสเตอร์ฮันเตอร์ (อังกฤษ: Monster Hunter) เป็นภาพยนตร์แฟนตาซีแนววิทยาศาสตร์ทางทหารที่ผลิต เขียนบทและกำกับโดย พอล ดับบลิว.เอส. แอนเดอร์สัน โดยอิงจากซีรีส์วิดีโอเกมที่มีชื่อเดียวกันโดยแคปคอม ภาพยนตร์เรื่องนี้นำแสดงโดย มิลลา โยโววิช, โทนี่ จา (ทัชกร ยีรัม), ทิป "ที.ไอ." แฮร์ริส มีแกน กู้ด ดีเอโก้ โบเนต้า จอช เฮลแมน จิน อู-ยอง  และ รอน เพิร์ลแมน
ภาพยนตร์ดัดแปลงจากซีรีส์นี้ได้รับความคิดตั้งแต่ปี พ.ศ. 2555 โดยผู้กำกับ พอล ดับบลิว.เอส. แอนเดอร์สัน ภาพยนตร์เรื่องนี้ได้รับการประกาศอย่างเป็นทางการโดยแคปคอม ในเดือนตุลาคมปี พ.ศ. 2561 โดยเริ่มผลิตในเดือนนั้นโดยคอนสแตนตินฟิล์ม การถ่ายภาพหลักในภาพยนตร์เรื่องนี้เริ่มขึ้นในวันที่ 5 ตุลาคม พ.ศ. 2561 และเสร็จสิ้นในวันที่ 19 ธันวาคม พ.ศ. 2561 ใน เคปทาวน์ ประเทศแอฟริกาใต้
มหาวิทยาลัยเลสเตอร์

มหาวิทยาลัยเลสเตอร์ (อังกฤษ: University of Leicester) เป็นมหาวิทยาลัยขนาดใหญ่เน้นวิจัยในเมืองเลสเตอร์ แคว้นเลสเตอร์เชอร์ สถาปนาเป็นมหาวิทยาลัยเมื่อ พ.ศ. 2500 โดยยกฐานะจากวิทยาลัยอุดมศึกษาเลสเตอร์ เลสเตอร์เชอร์ และรัตแลนด์ซึ่งตั้งเมื่อ พ.ศ. 2464
มหาวิทยาลัยมีชื่อเสียงในฐานะผู้คิดค้นการพิมพ์ลายนิ้วมือพันธุกรรมจนนำไปสู่การค้นพบโครงพระบรมอัฐิของสมเด็จพระราชาธิบดีริชาร์ดที่ 3 ซึ่งสิ้นพระชนม์ในที่รบ
ประวัติ

แรกเริ่มนั้นเมืองเลสเตอร์ไม่มีสถานอุดมศึกษาใด ๆ จะมีก็แต่มหาวิทยาลัยและวิทยาลัยอุดมศึกษา (คือ วิทยาลัยที่จัดการสอนในระดับปริญญาได้แต่ไม่มีอำนาจให้ปริญญา ต้องให้มหาวิทยาลัยอื่นเป็นผู้ออกให้) ในเมืองข้างเคียง อาทิ มหาวิทยาลัยวิกตอเรียแมนเชสเตอร์ (ปัจจุบันคือ มหาวิทยาลัยแมนเชสเตอร์) มหาวิทยาลัยเบอร์มิงแฮม และวิทยาลัยอุดมศึกษานอตทิงแฮม ต่อมาปลายศตวรรษที่ 18 ผู้อำนวยการโรงเรียนวิกสตันและเอลิซาเบทที่หนึ่ง (Wyggeston and Queen Elizabeth I College) คือภราดาเจมส์ เวนต์ (James Went) ได้เรียกร้องให้มีสถานศึกษาขึ้นแต่ก็ไม่เป็นผล ต่อมาในปี พ.ศ. 2455 แอชลี คลาร์ก (Ashley V Clarke) บัณฑิตมหาวิทยาลัยเคมบริดจ์ เรียกร้องให้มีการจัดสร้างมหาวิทยาลัย แต่ผู้คนบางส่วนไม่เห็นด้วยเนื่องจากเลสเตอร์เป็นเมืองขนาดเล็กนักศึกษาน้อย ครั้นเกิดสงคราม จึงมีการเรียกร้องให้สร้างมหาวิทยาลัยแทนอนุสรณ์ผู้ตายในสงคราม และเริ่มมีการเรี่ยไรเงินจัดหาที่ดินขึ้น นอกจากคลาร์กแล้ว คหบดีและพ่อค้าชื่อโทมัส ฟีลดิง จอห์นสัน (Thomas Fielding Johnson) ได้จัดซื้อที่ดินสำหรับสร้างวิทยาลัยฯ และโรงเรียนเน้นวิชา (grammar school) เมื่อเรื่องเข้าพระเนตรพระกรรณสมเด็จพระราชาธิบดีจอร์จที่ห้า ก็ทรงอนุโมทนาในความพยายามนี้
ครั้นได้สถานที่แล้ว มีการถกเถียงเรื่องหลักสูตรว่าจะเป็นเช่นใด จะเน้นวิชาอุตสาหกรรมหรือวิชาช่าง นอกจากนี้ยังมีการเสนอความคิดเรื่องรวมมหาวิทยาลัยในภูมิภาคเดียวกันเป็นเครือข่าย แต่ล้มเหลว จึงทำให้ได้วิทยาลัยอุดมศึกษาภายใต้การควบคุมของมหาวิทยาลัยลอนดอน มี อาร์.เอฟ. แรตเทรย์ (R.F Rattray) เป็นผู้อำนวยการคนแรก ต่อมาวิทยาลัยฯ รวมเข้ากับโรงเรียนผู้ใหญ่วอกันเวิร์กกิงเมน (Vaughan Working Men's College) ซึ่งตั้งมาตั้งแต่ พ.ศ. 2405 จนมีขนาดใหญ่มากขึ้น กิจการของวิทยาลัยก้าวหน้าโดยลำดับก่อนที่แรตเทรย์จะลาออกจากตำแหน่งผู้อำนวยการ ครั้งนั้นเฟรเดอริก แอทเทนบะระห์ (Frederick Attenborough) บิดาของเดวิด แอทเทนบะระห์ ขึ้นเป็นผู้อำนวยการสืบแทน จนกระทั่งในปี พ.ศ. 2495 ชาลส์ วิลสัน (Charles Wilson) รับตำแหน่งผู้อำนวยการสืบแทน ห้าปีต่อมามีพระบรมราชโองการให้ยกฐานะวิทยาลัยอุดมศึกษาขึ้นเป็นมหาวิทยาลัย
คติพจน์ Ut Vitam Habeant หรือ ขอจงมีชีวิต นั้น มีที่มาจากการที่มหาวิทยาลัยเป็นที่ตั้งโรงพยาบาลทหารบาดเจ็บ และได้รับเงินทุนประเดิมจากบรรดาผู้สูญเสียญาติในสงคราม ตลอดถึงผู้รอดชีวิตด้วย
ส่วนงาน

มหาวิทยาลัยเริ่มแรกมีห้าคณะวิชา ต่อมาในปี พ.ศ. 2552 ลดเหลือสี่คณะ หกปีต่อมาจึงลดจำนวนคณะลงเสียหนึ่ง โดยควบรวมคณะสังคมศาสตร์เข้ากับคณะศิลปศาสตร์และมนุษยศาสตร์ คงเหลือส่วนงานทางวิชาการดังนี้
คณะสังคมศาสตร์ ศิลปศาสตร์ และมนุษยศาสตร์
คณะแพทยศาสตร์ วิทยาศาสตร์ชีวภาพ และจิตวิทยา
คณะวิทยาศาสตร์และวิศวกรรมศาสตร์
คณะทั้งหมดมีรองอธิการบดี (pro-vice chancellor) แทนที่จะเป็นคณบดี (dean) บังคับบัญชา
ที่ตั้ง

มหาวิทยาลัยตั้งห่างจากใจกลางเมืองไปประมาณ 1.6 กิโลเมตร ติดกับสวนวิกตอเรียและโรงเรียนวิกสตัน (มหาวิทยาลัยอีกแห่งคือ มหาวิทยาลัยเดอมงฟอร์ต ตั้งอยู่ในใจกลางเมืองด้านเหนือ) ประกอบด้วยอาคารสำคัญต่าง ๆ ดังนี้
อาคารฟีลดิง จอห์นสัน สร้างเมื่อ พ.ศ. 2380 ด้วยอิฐจากเมาต์ซอร์เรล (ทิศใต้ของเมืองลัฟบะระ) และหินชนวนจากแบงกอร์ ออกแบบโดยวิลเลียม พาร์สัน (William Parsons) สำหรับใช้เป็นโรงพยาบาลจิตเวชสืบมาจนถึง พ.ศ. 2451ปัจจุบันเป็นโบราณสถานประเภทสอง และเป็นที่ตั้งของสำนักงานมหาวิทยาลัย
อาคารเคน เอดเวิดส์ (Ken Edwards) อยู่ติดกับอาคารฟีลดิง จอห์นสัน เป็นอาคารภาควิชาการจัดการ
อาคารแอชลี คลาร์ก (Astley Clarke) ตั้งตามนามบูรพาจารย์ของมหาวิทยาลัย อยู่ตรงข้ามอาคารฟีลดิง จอห์นสัน เป็นอาคารภาควิชาเศรษฐศาสตร์และศูนย์กีฬา
อาคารเพอร์ซี กี (Percy Gee) ตั้งตามชื่อผู้อำนวยการฝ่ายการคลังคนแรกของวิทยาลัยอุดมศึกษา สร้าง พ.ศ. 2500 เป็นสโมสรนักศึกษา
ห้องสมุดเดวิด วิลสัน (David Wilson) เปิดโดยสมเด็จพระราชินีนาถเอลิซาเบธที่ 2 เมื่อเดือนธันวาคม พ.ศ. 2551
อาคารสาขาวิชาวิศวกรรมศาสตร์
ตึกฟิสิกส์
อาคารชาลส์ วิลสัน
ดวงตาแห่งกาลเวลา Eye of Time sundial
วิทยาลัยวอกัน เดิมเป็นวิทยาลัยสำหรับผู้ใหญ่
นาฬิกาดาราศาสตร์
แหล่งข้อมูลอื่น

เว็บไซต์มหาวิทยาลัยเลสเตอร์
ภาพถ่ายทางอากาศของมหาวิทยาลัยในเดือนเมษายน พ.ศ. 2469
บริเวณมหาวิทยาลัยถ่ายจากสวนวิกตอเรีย จากซ้ายไปขวาเป็น ตึกวิศวกรรม ตึกแอตเทนบะระห์ และตึกชาลส์วิลสัน ตามลำดับ
มอตลีย์ครู

| มอตลีย์ครู |
| --- | --- |
มอตลีย์ครู จากซ้ายไปขวา: นิกกี ซิกซ์, ทอมมี ลี, มิก มาร์ส, และ วินซ์ นีล
ข้อมูลพื้นฐาน
ที่เกิด: ลอสแอนเจลิส รัฐแคลิฟอร์เนีย สหรัฐอเมริกา
แนวเพลง: ฮาร์ดร็อก, เฮฟวีเมทัล, แกลมเมทัล
ช่วงปี: 1981–2015, 2018–ปัจจุบัน
ค่ายเพลง: Mötley, Eleven Seven Music, Elektra, Leathür

สมาชิก: นิกกี ซิกซ์  ทอมมี ลี  วินซ์ นีล  จอห์น 5
อดีตสมาชิก: เกรก เลออน  มิก มาร์ส  ไมเคิล ไวต์  จอห์น โคราบี  แรนดี แคสติลโล

เว็บไซต์: http://www.motley.com
มอตลีย์ครู (อังกฤษ: Mötley Crüe) เป็นวงฮาร์ดร็อกอเมริกัน ก่อตั้งวงในลอสแอนเจลิส รัฐแคลิฟอร์เนียในปี ค.ศ. 1981 วงก่อตั้งโดยนิกกี ซิกซ์ มือกีตาร์เบส และ ทอมมี ลี มือกลอง โดยต่อมามือกีตาร์ลีด มิก มาร์ส และนักร้องนำ วินซ์ นีล ได้เข้ามาร่วมวงภายหลัง มอตลีย์ครูมียอดขายอัลบั้มมากกว่า 80 ล้านชุดทั่วโลก รวมถึงขายได้ 23.5 ล้านชุดในสหรัฐอเมริกา
สมาชิกแต่ละคนของวงถูกเอ่ยถึงในเรื่องการใช้ชีวิตอย่างแสนสาหัส สมาชิกทุกคนมีข้อหาคดีความ ใช้ชีวิตอยู่ในคุก ประสบปัญหากับการติดสุราและยาเสพติด ผ่านผู้หญิงมากหน้าหลายตา และมีรอยสักตามตัวมากมาย พวกเขามีผลงานอัลบั้มออกมาแล้ว 9 ชุด ช่วงปี ค.ศ.1993 วินซ์ นีล นักร้องนำได้ออกจากวงไปมีผลงานเดี่ยวของตนเอง ส่วนทางวงก็ได้หานักร้องนำคนใหม่นั่นก็คือ จอห์น โคราบี (นักร้องนำวง The Scream, มือกีตาร์วง Ratt) ได้ออกผลงานอัลบั้มชุดที่ 7 หรือ Motley Crue ชื่อเดียวกับวงเหมือนเจตนาให้เป็นการกำเนิดวงใหม่ที่แนวดนตรี ซาวนด์ต่างจากวงเดิมโดยสิ้นเชิงและออกทัวร์แต่ไม่ได้รับความนิยมมากนักจากแฟน มีเพียงแฟนพันธุ์แท้กลุ่มเล็กและได้แฟนกลุ่มใหม่แต่ก็ไม่มากนัก และตามมาด้วยออกอีพีอีก 1 อัลบั้ม ต่อมาทั้งหมดก็กลับมารวมวงกันเช่นเดิม โคราบีกลับไปทำงานเดี่ยวของตน ส่วนงานชุดที่ 9 Saints of Los Angeles ออกขายวันที่ 24 มิถุนายน ค.ศ. 2008 หนังสืออัตชีวประวัติที่สมาชิกวงได้ร่วมกันเขียนออกมาในปี 2001 และยังมีภาพยนตร์ที่เน็ตฟลิกซ์ดัดแปลงจากอัตชีวประวัติของพวกเขาที่ชื่อ The Dirt ออกฉายปี 2019
มอตลีย์ครูประกาศยุบวงในปี ค.ศ. 2015 หลังเสร็จสิ้นการทัวร์ The Final Tour ที่ลอสแอนเจลิส ต่อมาในปี ค.ศ. 2018 พวกเขาประกาศรวมวงอีกครั้ง
ผลงานอัลบั้ม

Too Fast for Love (1981)
Shout at the Devil (1983)
Theatre of Pain (1985)
Girls, Girls, Girls (1987)
Dr. Feelgood (1989)
Decade of Decadence (1991)
Mötley Crüe (1994)
Generation Swine (1997)
New Tattoo (2000)
Saints of Los Angeles (2008)
มอนต์กอเมอรี คลิฟต์

| มอนต์กอเมอรี คลิฟต์ |
| --- | --- |
ภาพถ่ายสาธารณะจากสตูดิโอเมื่อ ค.ศ. 1948
เกิด: เอ็ดเวิร์ด มอนต์กอเมอรี คลิฟต์ 17 ตุลาคม ค.ศ. 1920(1920-10-17) โอมาฮา รัฐเนแบรสกา สหรัฐ
เสียชีวิต: 23 กรกฎาคม ค.ศ. 1966(1966-07-23) (45 ปี) นครนิวยอร์ก สหรัฐ
อาชีพ: นักแสดง
ปีปฏิบัติงาน: ค.ศ. 1935–1966
เว็บไซต์: montgomeryclift.com
เอ็ดเวิร์ด มอนต์กอเมอรี คลิฟต์ (อังกฤษ: Edward Montgomery Clift; 17 ตุลาคม ค.ศ. 1920 – 23 กรกฎาคม ค.ศ. 1966) เป็นนักแสดงชาวอเมริกันที่ได้รับการเสนอชื่อเข้าชิงรางวัลออสการ์สี่ครั้ง เขาเป็นที่รู้จักอย่างดีจากการแสดงในภาพยนตร์เรื่อง เรดรีเวอร์ (1948) ของฮาเวิร์ด ฮอว์กส, เดอะแอเรส (1949) ของวิลเลียม ไวเลอร์, อะเพชอินเดอะซัน (1951) ของจอร์จ สตีเวนส์, ไอคอนเฟส (1953) ของอัลเฟรด ฮิตช์ค็อก, ชั่วนิรันดร์ (1953) ของเฟรด ซินเนแมนน์, เดอะยังไลออนส์ (1958) ของเอ็ดเวิร์ด เดอเมทริก, จัดจ์เมนท์แอตนูเร็มเบิร์ก (1961) ของสแตนลีย์ เครเมอร์ และ เดอะมิสฟิตส์ (1961) ของจอห์น ฮัสตัน
นอกเหนือจากมาร์ลอน แบรนโด และเจมส์ ดีน คลิฟต์เป็นหนึ่งในนักแสดงต้นฉบับการแสดงเมธอดในฮอลลีวูด และยังเป็นหนึ่งในนักแสดงกลุ่มแรกที่ได้รับเชิญให้เข้าศึกษาที่แอกเตอร์สตูดิโอ กับลี สตราสเบิร์ก และอีเลีย คาซาน
แหล่งข้อมูลอื่น

มอนต์กอเมอรี คลิฟต์ ที่อินเทอร์เน็ตมูวีเดตาเบส
มอนต์กอเมอรี คลิฟต์ ที่อินเทอร์เน็ตบรอดเวย์ดาตาเบส
มอนต์กอเมอรี คลิฟต์ ที่ไฟน์อะเกรฟ
มอรา

มอรา หรือ โมระ (อังกฤษ: Mora) เป็นหน่วยน้ำหนักของพยางค์ในภาษาที่แยกความต่างระหว่างพยางค์หนัก (heavy syllable) กับพยางค์เบา (light syllable) ตามทฤษฎีสัทวิทยาเน้นจังหวะ (metrical phonology)  มีความสำคัญในการวิเคราะห์ระบบเสียงบางภาษา เช่น ภาษาญี่ปุ่น
คำว่า มอรา (mora) มีที่มามาจากภาษาละติน แปลว่า "ล่าช้า" (อังกฤษ: delay)
มอนซานโต้

| --- | --- |

ประเภท: บริษัทมหาชนจำกัด
การซื้อขาย: NYSE: MON  S&P 500 Component
ISIN: US61166W1018 
อุตสาหกรรม: ธุรกิจเกษตร
ก่อตั้ง: เซนต์ลุยส์ รัฐมิสซูรี สหรัฐ (1901; 123 ปีที่แล้ว (1901))
ผู้ก่อตั้ง: John Francis Queeny
เลิกกิจการ: 7 มิถุนายน พ.ศ. 2561 
สำนักงานใหญ่: คลีฟคัวร์ รัฐมิสซูรี สหรัฐ
บุคลากรหลัก: Hugh Grant (ประธานและซีอีโอ)
ผลิตภัณฑ์: สารฆ่าวัชพืช สารฆ่าศัตรูพืชและสัตว์ เมล็ดพืชผล
รายได้:  US$ 15.9 พันล้าน (2557)  US$ 14.861 พันล้าน (2556)   US$ 13.504 พันล้าน (2555) 
รายได้จากการดำเนินงาน:  US$ 3.57 พันล้าน (2556)   US$ 3.148 พันล้าน (2555) 
รายได้สุทธิ:  US$ 2.482 พันล้าน (2556)   US$ 2.045 พันล้าน (2555) 
สินทรัพย์:  US$ 20.664 พันล้าน (2556)   US$ 20.224 พันล้าน (2555) 
ส่วนของผู้ถือหุ้น:  US$ 12.728 พันล้าน (2556)   US$ 12.036 พันล้าน (2555) 
พนักงาน: ~21,900 (ปีงบฯ 2556)
บริษัทแม่: ไบเออร์ 
เว็บไซต์: www.monsanto.com
บริษัทมอนซานโต้ (อังกฤษ: Monsanto Company) เป็นบริษัทมหาชนจำกัดด้านเกษตรเคมีและเทคโนโลยีชีวภาพการเกษตรข้ามชาติ มีสำนักงานใหญ่ในคลีฟคัวร์ เกรตเตอร์เซนต์ลุยส์ รัฐมิสซูรี เป็นผู้ผลิตเมล็ดพันธุวิศวกรรมชั้นนำ และราวน์อัพ สารฆ่าวัชพืชซึ่งมีสารไกลโฟเสต บทบาทของมอนซานโต้ในการเปลี่ยนแปลงทางเกษตร ผลิตภัณฑ์เทคโนโลยีชีวภาพ การวิ่งเต้นหน่วยงานของรัฐบาล และเดิมที่เคยเป็นบริษัทเคมีทำให้บริษัทฯ เป็นกรณีพิพาท
มอนซานโต้ก่อตั้งในปี 2444 โดย จอห์น แฟรนซิส ควีนี (John Francis Queeny) เดิมผลิตสารปรุงแต่งอาหารอย่างแซกคารีนและวานิลลิน และขยายเป็นสารเคมีอุตสาหกรรมอย่างกรดซัลฟิวริกและพอลีคลอริเนเต็ดไบฟีนิล (polychlorinated biphenyl) ในคริสต์ทศวรรษ 1920 และในคริสต์ทศวรรษ 1940 เป็นผู้ผลิตพลาสติกรายสำคัญ ซึ่งรวมพอลิสไตรีนและใยสังเคราะห์ ความสำเร็จสำคัญของมอนซานโต้และนักวิทยาศาสตร์ในฐานะบริษัทเคมีได้แก่การวิจัยค้นพบยิ่งใหญ่เรื่องไฮโดรจีเนชันอสมมาตรแคทาลิติก (catalytic asymmetric hydrogenation) และเป็นบริษัทแรกที่ผลิตไดโอดเปล่งแสงขนาดใหญ่ บริษัทฯ ยังเคยผลิตผลิตภัณฑ์ซึ่งเป็นข้อพิพาทอย่าง สารฆ่าแมลงดีดีที พีซีบี เอเจนต์ออเรนจ์ และรีคอมบิแนนต์โซมาโตโทรปินหมู (หรือฮอร์โมนเติบโตหมู)
มอนซานโต้เป็นบริษัทแรก ๆ ที่ดัดแปรพันธุกรรมเซลล์พืช เป็นหนึ่งในสี่กลุ่มที่ประกาศการใส่ยีนเข้าพืชในปี 2526 และเป็นบริษัทแรก ๆ ที่ดำเนินการทดลองสนามพืชผลดัดแปรพันธุกรรมซึ่งทำในปี 2530 มอนซานโต้ยังเป็นหนึ่งในสิบยอดบริษัทเคมีของสหรัฐจนบริษัทถอนธุรกิจเคมีส่วนใหญ่ระหว่างปี 2540 ถึง 2545 ผ่านกระบวนการการรวมบริษัทและแยกบริษัทซึ่งมุ่งสนใจเทคโนโลยีชีวภาพ
มอนซานโต้ยังเป็นบริษัทแรก ๆ ที่ใช้แบบจำลองธุรกิจอุตสาหกรรมเทคโยโลยีชีวภาพเพื่อเกษตรกรรม โดยใช้เทคนิคที่จีเนนเทค (Genentech) พัฒนาและบริษัทยาเทคโนโลยีชีวภาพอื่นในปลายคริสต์ทศวรรษ 1970 ในรัฐแคลิฟอร์เนีย ในแบบจำลองธุรกิจนี้ บริษัทลงทุนอย่างหนักในการวิจัยและพัฒนา และหักลบกลบค่าใช้จ่ายผ่านการใช้และบังคับใช้สิทธิบัตรชีวภาพ แบบจำลองสิทธิบัตรเมล็ดถูกวิจารณ์ว่าเป็นการละเมิดลิขสิทธิ์ทางชีวภาพและภัยต่อความหลากหลายทางชีวภาพ
แหล่งข้อมูลอื่น

เว็บไซต์ทางการ
มองตากูต์

มองตากูต์ (อังกฤษ: Montagut) คือ บริษัทผลิตเสื้อผ้าเครื่องแต่งกาย ตั้งอยู่ในเมือง Saint-Sauveur-de-Montagut ในประเทศฝรั่งเศส
ประวัติ

เริ่มต้นเมื่อ ปี ค.ศ. 1880 ทวดของ Pierre Gros เป็นผู้ก่อตั้งโรงงานผลิตด้ายผ้าไหม และได้พัฒนาเรื่อยมาจากรุ่นสู่รุ่น จนกระทั่งปี ค.ศ. 1952 Geoges Tinland (ปู่ของ Pierre) เป็นผู้เริ่มต้นถักทอผ้าไหม ในโรงงานแห่งงานแห่งเดียวกันนั้น และ Tinland ยังเป็นผู้ริเริ่มจัดจำหน่ายชุดชั้นในสตรีและถุงเท้าผ้าไหมจากบริษัท มองตากูต์ ซึ่งต่อมากลายเป็นผลิตภัณฑ์เชิงพาณิชย์ที่ประสบความสำเร็จอย่างสูงในระหว่างช่วงสงครามโลกทั้งสองครั้ง
ปี ค.ศ. 1935 บริษัทมองตากูต์ เริ่มผลิตเส้นใยสังเคราะห์จนมีความชำนาญถักทอผ้าเรยอน ค.ศ.1952 Tinland และครอบครัว Leo Gros ได้ร่วมกันพัฒนาดัดแปลงเครื่องจักรผลิตถุงเท้าเป็นเครื่องถักทอเสื้อกันหนาว และ ค.ศ.1962 Leo ประดิษฐ์เครื่อง Fil Lumiere ทำให้ผ้ามีสีสด เป็นเงา คงทนและยืดหยุ่นยิ่งขึ้น
แหล่งข้อมูลอื่น

เว็บไซต์ทางการ